**TIRGUS IZPĒTES NOTEIKUMI**

*Kurzemes kā makšķerēšanas tūrisma galamērķa klastera eksperts*

Rīgā, 2020. gada 27. martā

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Zane Gaile, tālr. 29206098  e-pasts: zane.gaile@kurzemesregions.lv |

1. **PAKALPOJUMS**
   1. Iepirkuma priekšmets ir Kurzemes kā makšķerēšanas tūrisma galamērķa klastera eksperta pakalpojuma sniegšana (turpmāk – Iepirkuma priekšmets).
   2. Pakalpojuma sniegšanas vieta – Kurzemes plānošanas reģiona teritorija.
   3. Pakalpojuma sniegšanas laiks – laika periodā no 2020. gada aprīļa sākuma līdz 2020. gada 15. septembrim.
   4. Par pakalpojumu detalizētāk ir rakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   5. Iepirkuma priekšmets tiek finansēts no projekta Nr.R065 “Baltijas jūras reģions kā makšķerēšanas tūrisma galamērķis un tā attīstība, veicināšana un ilgtspējīga pārvaldība”, akronīms RETROUT, līdzekļiem.
   6. Pakalpojuma līgumcenā ietilpst visas ar Pakalpojuma organizēšanu un nodrošināšanu saistītās izmaksas.
2. **Prasības pretendentam**
   1. Pretendentam ir jābūt pašam vai jāpiesaista vismaz viens speciālists, kas atbilst vismaz šādām prasībām:
      1. Pieredze kā makšķerēšanas gidam;
      2. Vismaz viena gada pieredze darbā viesmīlības nozarē (atbilstoša būs arī pedagoģiskā darba pieredze viesmīlības jautājumos);
      3. Aktīva darbība (darbs vai dalība kā aktīvam biedram, vai dalība projektu īstenošanā vai citā aktīvā formā) ar makšķerēšanu vai tās regulēšanu/uzraudzību saistītā valstiskā, nevalstiskā vai privātā organizācijā.
   2. Ja tas ir nepieciešams iepirkuma līguma kvalitatīvai izpildei, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
3. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **zemākā cena**

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2020. gada 03. aprīlim pulksten 12.00,** nosūtot aizpildītu piedāvājuma formu (2. pielikums) un speciālista pieredzes aprakstu vai CV uz e-pastu [zane.gaile@kurzemesregions.lv](mailto:zane.gaile@kurzemesregions.lv)

1. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**
   1. **Piedāvājuma izvērtēšanas pamatnoteikumi**
      1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
      2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu un iepirkuma līguma noteikumiem.
      3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
      4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
      5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
      6. No iesniegtajiem piedāvājumiem tiks izvēlēts piedāvājums ar zemāko cenu.
      7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
      8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.
   2. **Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

* 1. **Iepirkuma līguma slēgšana**
     1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:
     2. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
     3. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
     4. Maksāšanas kārtība:
        1. 1. maksājums 20 % apmērā no līguma summas pēc Tehniskās specifikācijas 3.1. punktā minētā darba uzdevuma paveikšanas un aktivitāšu plāna iesniegšanas Pasūtītājam;
        2. 2.maksājums 40 % apmērā no līguma summas pēc Tehniskās specifikācijas 3.2. un 3.6.punktā punktā minēto darba uzdevumu paveikšanas, iesniedzot ziņojumu par darbu izpildi;
        3. Gala maksājums 40% apmērā no līguma summas pēc visu darba uzdevumu paveikšanas, bet ne vēlāk kā 2020.gada 15.septembrī.
     5. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
     6. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.

1. pielikums

**TEHNISKĀ SPECIFIKĀCIJA**

1. **Iepirkuma pasūtītājs un pasūtījuma pamats**
   1. **Pasūtītājs:** Kurzemes plānošanas reģions
   2. Pasūtījuma pamats: projekta Nr.R065 “Baltijas jūras reģions kā makšķerēšanas tūrisma galamērķis un tā attīstība, veicināšana un ilgtspējīga pārvaldība”, akronīms RETROUT, ieviešana.
2. **Iepirkuma priekšmets:** Kurzemes kā makšķerēšanas tūrisma galamērķa klastera eksperta pakalpojuma sniegšana(turpmāk – Iepirkuma priekšmets).
3. **Darba uzdevums:** 
   1. Sagatavot aktivitāšu plānu Kurzemes kā makšķerēšanas tūrisma galamērķa popularizēšanai vietējā un starptautiskajā tirgū.
   2. Piesaistīt klasterim ne mazāk kā 2 (divus) makšķerēšanas gidus, informāciju angļu valodā par tiem ievietojot interneta vietnē [www.balticseafishing.com](http://www.balticseafishing.com).
   3. Ne retāk kā 2 (divas) reizes mēnesī sagatavot un ievietot informāciju par makšķerēšanas tūrisma aktualitātēm Kurzemē projekta RETROUT Facebook lapā. Informācijas apjoms: 1 – 5 fotogrāfijas un teksts angļu valodā.
   4. Administrēt informāciju (radīt saturu un aktualizēt esošo) par Kurzemi kā makšķerēšanas tūrisma galamērķi interneta vietnē [www.balticseafishing.com](http://www.balticseafishing.com).
   5. Administrēt (atbildēt uz jautājumiem par makšķerēšanu vai sniegt informāciju ar makšķerēšanu saistītos jautājumos) e-pasta adresi [latvia@balticseafishing.com](mailto:latvia@balticseafishing.com).
   6. Piedalīties projekta RETROUT rīkotajās pieredzes apmaiņas vizītēs uz makšķerēšanas tūrisma galamērķiem Polijā (4 dienas) un Latvijā / Lietuvā (2-3 dienas).
   7. Piedalīties projekta RETROUT rīkotajās Skype sanāksmēs par makšķerēšanas tūrisma portāla attīstību (sanāksmes notiek vienu reizi nedēļā, trešdienās, plkst.10.00 – 11.30, angļu valodā).
   8. Sadarbībā ar Pasūtītāju piedalīties citās Kurzemes kā makšķerēšanas tūrisma galamērķa mārketinga aktivitātēs.
4. pielikums

**PIETEIKUMS**

*Kurzemes kā makšķerēšanas tūrisma galamērķa klastera eksperts*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt Kurzemes kā makšķerēšanas tūrisma galamērķa klastera eksperta pakalpojumus.

Iesniedzot pieteikumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Kurzemes kā makšķerēšanas tūrisma galamērķa klastera eksperta pakalpojuma sniegšana |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar pasūtītāju. [↑](#footnote-ref-5)